2. Genus Podocrates Becks. 1850, sine diagnose. 
cfr. Geinitz, Quader, 1850. 
Syn. Thenops Bell 1857. 
; Char. gen. Testa depressa, lata, oblonga, tergo tribus fortibus carinis ornato (quorum media in 
anteriorem regionem procurrens in partes plures distrahitur) profundo sulco cervicali inaequaliter divisa, 
Jato dichotomo rostro (post quod in linea media, excavatio plana) regione branchiali tectiformi, lateribus 
thoracis posterioribus a carinis exterioribus ad marginem testae quadratis angulis decidentibus. Antennae 
externae fortissimae, ílagellis tertio baseos articulo insertis, profunde sulcatis. — Epistoma maximum. 
Mandibulae fortes, longe productae. Sternum latum, validum, Pedes longi, fere aequi, nisi ultimi 
bini minores; ultimus thoracis annulus solutus. Abdominis articuli a carina media declives. 
Observ. Dum cephalothoracis posterior tantum pars sub oculis erat, hoc fragmentum esse videba- 
tur brachyuri cujusdam e propinquitate Dorippes spinosae Risso (Homolae spinifrontis Leach) e mari medi- 
terraneo. — Postea autem quum appareret, hoc crustaceum genus idem esse, quod Geinitz communicavit, 
(doleo, id tantum depictum esse, non descriptum) macruron sub oculis esse simul intelligebam. ^ Deinde 
quum maerura viventia perscrutarer, ut invenirem, quocum hoc fossile compararem, id nullo modo fieri posse 
videbam, nisi cum Soyllaridis. 
Anno 1857 Bell in societatis palaeontographicae annalibus descripsit crustacea in London — clay 
inventa, novumque genus Thenops esse voluit. Quod a Geinitzi Podocrate haud differre dubium esse non 
potest; eujus imago Bello ignota fuisse videtur. Neque eum fugebat, Thenopem, quem nominabat, Scyllari 
valde similem esse. Immo etiam, quum materies, quam habebat, antennas externas non ostenderet, nisiarti- 
culorum basalium fragmenta, (quod quidem ex imagine concludo, quam in tab. VII, fig. 3 pingendam cura- 
vit) has antennas Scyllari persimiles esse aestimans 'Thenopem Scyllaridarum familiae adscribit, Nihilo mi- 
nus non solum antennarum externarum varia forma, sed etiam aliae conditiones hoc crustaceum Socyllaridis 
adjungendum esse negant; Scyllaridae scilicet clarum suleum cervicalem non habent; neque eorum epistoma 
neque mandibulae Podocratis aequant; magna etiam differentia in eo posita est, quod ultimi bini pedes an- 
teriores tegere videntur. Podocrates aeque ac Palinurus fortissimis antennis insignis est et sulco cervicali 
et pedibus longis aeque fere validis. Utrisque porro pedes maxillares posteriores longi, Scillaro autem et 
Theno et Ibaco parvi, manci, debiles, contracti.  Mandibularum denique et epistomatis magnitudine Podo- 
crates Palinuris potius, quam Scyllaridis propinquus. 
Quae quum ita sint, Podocrates Palinuris adjungendus, quorum in Scyllaridas transitum tenere videtur. 
Quod pertinet ad nomen Podocrates, a professore Becks Monasteriensi inventum est magnoque cru- 
staceo e stratis arenosis prope Dülmen datum. ^ Becksio mortuo, Geinitz, postquam hoc crustaceum vidit 
in collectione Monasteriensi, hoc nomen ,,Podocratus Dülmense Becks* transtulit in carcinum quendam par- 
vum, detectum in ,oberem Quadermergel von Kieslingswalda*"; qui in ,,Quadersandsteingebirge** tab. II, 
fig. 6 depictus est, non descriptus. "Talis transiit in Letheam geognosticam tertium editam a viris doctissi- 
mis Bronn et Rómer. 
Anno 1857 a Bello novum genus Thenops introductum esse jam memoravi. Quod nomen Thenops, 
si prioritatem respicere decet, sine dubio revocandum est, quum jam anno 1850 optima notatio Podocratus 
Becks a Geinitz in disciplinam introduceretur tabulaque ílrmaretur. | Dum hasce pagellas compono, ipse 
Podocrates Dülmensis e collectione Monasteriensi cum nota, Becksii manu propria scripta, ante oculos est, 
Quo edoceor: primum, lectionem vulgatam Podocratus mutandam esse in lectionem Podocrates, ab ipso 
Becksio scriptam; deinde, alius speciei esse hoc crustaceum, alius illud a Geinitz depietum; ideoque Gei- 
nitzii novo nomine opus esse. 
Ergo genus Podocrates componitur speciebus sequentibus: 
Podocrates Dülmensis Becks, 
Podocrates scyllariformis Bell sp.), 
Podocrates sp. 
Syn. Podocratus Dülmense Geinitz (non Becks). 
Hujus generis species occurrunt in stratis recentioribus cretaceis et tertiariis. 
*) In museo mineralogico Berolinense species similis ex insula Sheppy conservatur; quam ut acrius contuerer prof. Beyrich 
benevole monebat, Inter Podocratem scyllariformem et hoc crustaceum haec fere intersunt; in Podocrate scyllariforme carinae e sulco 
cervicali orto ad instar sagittae convergunt, cujus aculeus duabus etiam carinis brevibus obsidetur; totius deinde testae superficies gra- 
nulata. Hujus vero carinae curvatae sunt neque sese tangunt; in earum fine tria tubercula; juxta carinarum superiores partes loci 
nitidi glabri, angulati ante medium tubereulum sese commiscentes. 
